መርሃዊ ቅዱስ ኣብ ቮልታ እስጳኛ ክዕወት ይህቅን ኣሌክሳንደር ግን ብስቕታ'ዩ ሓሊፍዎ። ዋላ ሕጂ'ውን ብዛዕባ ዶርትመንድ ዘውጽኦ ሕማቕ ቃል የለን። "ብዙሕ ናይ ጸወታ ግዜ ኣይተዋህበንን፡ እንተኾነ ግን ዝሓሸ ተጻዋታይ ኮይነ" ኢሉ ንሱ ኣብ'ዚ ቀረባ እዋን ምስ ሙንዶ ዲፖርቲቮ ኣብ ዝገበሮ ቃለ-መሕትት። ፒፐር ብዛዕባ'ቲ ምስጢር ናይ ዶርትመንድን ኣሌክሳንደር ነቲ ነገር ብኸመይ ከምዝሓዞን ገለ ኣፍልጦ ኣለዎ። እቲ መንእሰይ ናይ መእከል ተኸላኻላይ ኣብ ጎኒ'ዚ ሽወደናዊ ኮይኑ ነታ ተቐያሪት ጋንታ ናይ ዶርትመንድ ተሰሊፉ'ዩ። ሕጂ ግን ማዕቢሉ ናብ ክለብ ካልኣይ ዲቪዥን ጀርመን ዝኾነት ኣርሚኒያ ቤትፊልድ ክሰጋገር የቋምት ኣሎ። "ኣሌክሳንደር ዘደንቕ ተጻዋታይ ምንባሩ ኩሉ ሰብ ይፈልጥ ነይሩ፣ ብኽልተ እግሩ ጽቡቕ'ዩ ዝጻወት፣ ዘገርም ቴክኒክ ይውንን፣ ሓያልን ቅልጡፍን ድማ'ዩ። ኣብ'ታ ዓባይ ጋንታ ንምጽዋት ዕድል ክረክብ ንጽበዮ ኔርና" ኢሉ ንሱ። "ሕማቕ ዕድል ኮይኑ ግን ኣብ'ታ ምስ ቀዳሞት 11 ተጻወትቲ ዓባይ ጋንታ ተሰሊፉ ክጻወት ዝተዋህበቶ እንኮ ዕድል ናይ ቡንደስሊጋ ጸወታ ሸቶ ከመዝግብ ኣይከኣለን። እቲ ናይ 2017-18 እዋን ጸወታ ነታ ክለብ ቀሊል ኣይነበረን። ነገራት ጽቡቕ ኣብዘይድሉ እዋን ድማ ንመንእሰያት ተጻወቲ ዝያዳ ከቢድ'ዩ። በቲ ኩነታት ሕጉስ ኣይነበረን፡ ብዛዕብኡ ግን ፈጺሙ ኣይተዛረበን። ስቕ ኢሉ ጥራይ ኣበርቲዑ ምስራሕ ቀጺሉ፡ ኣብ እዋን ልምምድ ድማ መብዛሕትኡ እዋን ድማ ድሕሪ ሰብ ተሪፉ ዝያዳ ልምምድ ይገብር ነይሩ። ኣዝዩ ትኩርን ዕቱብን'ዩ ነይሩ"። ኣስመራ፡ ንብሽክለታን ውድድር ብሽክለታን 'ባህሊ' ዝገበረት ከተማ ኤርትራውያን ተቐዳደምቲ ኣብ ቱር ዲ ለስፕዋ ደሚቖም ናትናኤል ብርሃነ ናይ ኮፊዲስ ውዕሉ ንኽልተ ዓመት ኣናዊሑ እቲ ዓቕሊ'ቲ ድማ ኣብ መወዳእታ ፍረ-ጻማ ተረኺብዎ፡ ኣብ ፈለማ 2019 ኣሌክሳንደር ብለቓሕ ናብ ክለብ ዊለም ተሰጋጊሩ። ኣብ 16 ጸወታታት 13 ሸቶታት ብምምዝጋብን ነታ ክለብ ትሕት ዝበለት ክለብ ኣብ ዋንጫ ፍጻመ ክተብጽሕ ብምሕጋዝን ድማ ብኡ ንብኡ ተፈላጥነት ኣጥርዩ። ዓወት ግን ንባህሪኡ ኣይቀየሮን። "ንዊለም ታሪኻዊት ዓመት'ያ ነይራ፡ ኣሌክሳንደር ድማ መርኣያ'ኣ ነይሩ" ይብል ንኣሌክሳንደር ብመንገዲ ቮትቦል ኢንተርናሽናል ቃለ-መሕትት ዘግበሮ ሆላንዳዊ ጋዜጠኛ ዶልፍ ቫን ኣርት። "ፈጺሙ ትዕቢተኛን ክርአ በሃልን ኣይነበረን። ሰባት ምስ ዘላታን ከነጻጽርዎ ከምዘየገድሶ ነጊሩኒ"። ናይ ነዊሕ እዋን ሓለቓ ጋንታ ዊለም ጆርደንስ ፒተርስ ንኣሌክሳንደር "ብእወታዊ መንገዲ ልበ-ምሉእ" እዩ ክብል ይገልጾ። "እታ ክለብ ንኮኾብ ኣጥቃዓይ ፍራን ሶል ናብ ዳይናሞ ኪየቭ ሸይጣ ነይራ፡ እቲ ብለቓሕ ዘምጻእናዮ ተጻዋታይ [ኣሌክሳንደር] ድማ ነቲ ፍራን ዝገደፎ ሃጓፍ ክሽፍን ነይርዎ። ብዙሕ ከምዝሕግዘና ድማ ብኣግኡ ፍሉጥ'ዩ ነይሩ። ምስ ኩሉ ቅዲ ጸወታ'ዩ ዝሳነ። ከም ጋንታ ኩዕሶ ዓቂብካ [possession football] ክትጻወት እንተኮይንካ ንፉዕ'ዩ፡ ስልቲ ጸረ-መጥቃዕቲ ተጠቒምካ እንተተጻዊትካ ድማ ጽቡቕ ይጻወት። ክእሰር ደልዩ መጥቃዕቲ ዝፈጸመ ሰብኣይ ንሕልፈት ተፈሪዱ ሳምሶም ሶሎሞን "ዝበለጸ ወጽኢት ንምምጻእ ኢና ናብዚ ውድድር ንኣቱ ዘለና" መርሃዊ ቅዱስ ምስ ጋንታ ኣስታና ዘጽንሖ ውዕል ፈሪሙ ብኽልተ እግሩ ይቐልዕ፡ መብዛሕትኦም ቅላዓቱ ድማ ዕላማ ዝወቕዑ [shot on target] እዮም። ተዛንዩ'ዩ ዝጻወት፡ ዝኾነ ጸቕጢ ከምዘይብሉ ድማ ይረኣየካ። ህዱእ/ስቕተኛ ወዲ'ዩ፡ ድሕሪ ቁሩብ እዋን ግን ኣብ'ቲ ክፍሊ መቐየሪ ክዳን ኣካል ናይ'ታ ጉጅለ ኮይኑ። ልክዕ ከም ዝኾነ ካልእ ተጻዋታይ ድማ ቀልዲ ይፈቱ"። ዋላ ድሕሪ'ቲ ዓሚ ኣብ ሆላንድ ዝነበሮ ድሙቕ/ጽቡቕ ናይ ጸወታ እዋን፡ ንኣረኣእያ ዶርትመንድ ኣብ ልዕሊኡ ኣይቀየሮን። እታ ጀርመናዊት ክለብ ንኣሌክሳንደር ኣብ ጥቕሚ ኣብ ምውዓል ስለዘይወጠነት ኣብ'ቲ ዝቐጸለ ክረምቲ ብ7.5 ሚልዮን ዩሮ ናብ ሪያል ሶሸይዳድ ሸይጣቶ። እዚ ዋጋ'ዚ ድማ ካብ'ቲ ኣብ 2017 ካብ ኣይክ ክትዕድጎ እንከላ ዝኸፈለቶ 8.6 ሚልዮን ዩሮ ይውሕድ። እታ ክለብ እቲ ሓዲሽ ዝገዝኣቶ ብርቂ ዝኾነ ኖርወጃዊ ቆሎዓ ኤርሊን ብራውት ሃላንድ መሳጢ ተጻዋታይ ስለዝኾነላ'ኳ ንኣሌክሳንደር ብምሻጣ ጣዕሳ ዘይክህልዋ'ኳ እንተኸኣለት፡ ሓደ ዓቢ ኮኾብ ክኾነላ ዝኽእል ዝነበረ ብሉጽ ተጻዋታይ ግን ኣምሊጥዋ'ዩ፡ ሸይጣ'ውን ክትከስበሉ ምኸኣለት ነይራ፡ ግን ከሲራቶ። ኣሌክሳንደር ምስ ሪያል ሶሸይዳድ ናይ ሓሙሽተ ዓመት ውዕል'ዩ ከቲሙ። ነታ ክለብ ብድሌቱ ክገድፋ እንተኾይኑ ድማ እታ እትገዝኦ ክለብ 70 ሚልዮን ዩሮ ከፊላ ክትወስዶ ከምዘለዋ ዘገድድ ናይ መልቀቒ ዓንቀጽ [release clause] ኣብ'ቲ ውዕል ሰፊሩ'ሎ። እዚ ድማ እቲ ሕጂ ሒዝዎ ዘሎ ብቕዓት እንተዓቂብዎ እዚ 70 ሚልዮን ዋግኡ ምዃኑ የርእየካ። ዶርትመንድ ግን ካብ ሰነ 2021 ጀሚርካ ብ30 ሚልዮን ዩሮ መሊሳ ክትገዝኦ ዘኽእላ ዓንቀጽ ኣብ'ቲ ናይ መሸጣ ውዕል ሰፊሩ'ሎ። ምንጪ ስእሊ, Getty Images ንኣሌክሳንደር ግን እቲ ከምኡ ዓይነት ተርእዮ [scenario] ኣገዳስነት የብሉን። "ዶርትመንት ናይ ሕሉፍ እዋነይ ክለብ ድኣ'ምበር ናይ መጻኢየይ ኣይኮነትን። እዚ ናይ ስጳኛ ሊግ ምሳይን ምስ ቅዲ ጸወታይን ይሳነ`ዩ" ኢሉ ኣሌክሳንደር ምስ ሙንዶ ዲፖርቲቮ ኣብ ዝገበሮ ቃለ-መሕትት። ዋላ ኣብ'ዚ ጉዳይ'ዚ'ውን ካብ ናይ'ቲ ኣብ ባርሴሎና ንሓንቲ ናይ ጸወታ ዓመት [season] ጥራይ ዝጸንሐ ኢብራሂሞቪች ዝተፈለየ ባህሪ ከምዘለዎ የርእየካ። ኣሌክሳንደር ኣብ ላ ሊጋ ንኣዝዩ ነዊሕ እዋን ከምዝጸንሕ የርእየካ። እዚ ከምዚ'ሉ እንከሎ፡ ደገፍቲ ሃገራዊት ጋንት ሽወደን፡ ኣሌክሳንደር ኣብ'ዚ ሎምዘበን ክረምቲ ዝካየድ ግጥማት ሻምፒዮና ኤውሮጳ ነታ ሃገራዊት ጋንታ ዓቢ ኣበርክቶ ክገብረላ ይትስፈዉ። ኢብራሂሞቪች ካብ ጸወታ ሃገራዊት ጋንታ ጥሮታ ድሕሪ ምውጽኡ፡ እታ ብጄን ኣንደርሰን እትእለ ዘላ ሃገራዊት ጋንታ ሽወደን ከምዝተመሓየሸትን ዝያዳ ጥቅውቲ ኮይና'ያ ዝብል ክትዕ'ውን ኣሎ። ሽወደን ኣብ ውድድራት ዋንጫ ዓለም 2018 ኣብ ርብዒ ፍጻመ ምብጸሓ'ውን ተሓቢኖም'ዮም። እንተኾነ ግን፡ እታ ጻዕረኛ ጋንታ ብዓለም ደረጃ ተፈላጥነት ዘለዎ ኣጥቃዓይ ኣይነበራን። ሕጂ ግን እቲ መብዛሕትኡ እዋን ኣብ ውድድራት መጻረዪ ዩሮ 2020 ከም ተቐያሪ ጥራይ ኮይኑ ዝጻወት ዝነበረ፡ ግን ከኣ ሰለስተ ሸቶታት ዘመዝገበ ኣሌክሳንደር ነዚ ሃጓፍ'ዚ ክዓብሶ ይኽእል'ዩ። ሕጂ ህይወት ንዕኡ ብርሃን ትርኢት'ዩ ኮይንሉ ዘሎ። ቅድሚ ሓደ ወርሒ ጋንትኡ ንሪያል ማድሪድ ኣብ ሜዳ ሳንቲያጎ ቤርናቡ ከም እትስዕራ ገይሩ። ባርሰሎና'ውን ካብዚ ኣጥቃዓይ ክትጥንቀቕ ይግበኣ። ኣሌክሳንደር ኣብ ዓበይቲ ጸወታታት ዝደምቕ ተጻዋታይ'ዩ፡ ነዚ ድማ ገና ኣብ መበል 17 ዓመት ልደቱ ኣመስኪሩ'ዩ። ሓደ ተወሳኺ ነገር ድማ ርጉጽ ይመስል። ንሱ ኸኣ፡ ኣብ ሓደ እዋን ንመሲ ክበልጾ እንተዝኽእል'ውን፡ ወትሩ ኣዝዩ ትሑትን ተፈታውን ሰብ ኮይኑ ባህሪኡ ከይቐየረ ዝነብር ሰብ ምኾነ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
